Document ID: /roh_data/filtered/fineweb-2-filterrobots_roh.jsonl.gz/66617

Ils 16 da november 1897 è naschì Gian Fontana. Il poet da Flem pudess pia festivar quest onn ses 125avel anniversari. Deplorablamain è il scrivent mort gia l'onn 1935 en consequenza da pneumonia (malcostas, puntga). Ses texts restan però francads en cudeschs e spezialmain era en bleras chanzuns. Ils cumponists rumantschs, en spezial Tumasch e ses figl Benedetg Dolf, han scrit numerusas chanzuns cun sias poesias. Grazia a questas cumposiziuns resta il poet da Fidaz en memoria.
Era l'Artg musical da dumengia ils 13 da november sa regorda da Gian Fontana e la «Cuminonza Romontscha» da Flem organisescha il medem di in «Gi commemorativ».
En noss archiv da musica èn da chattar nundumbraivlas registraziuns da chors - en spezial chors rumantschs e grischuns.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.